Document ID: 31977R0231

ΚΑΝΟΝΙΣΜΟΣ (ΕΟΚ) αριθ. 231/77 ΤΗΣ ΕΠΙΤΡΟΠΗΣ της 2ας Φεβρουαρίου 1977 περί τροποποιήσεως του κανονισμού (ΕΟΚ) αριθ. 616/72 "περί των λεπτομερειών εφαρμογής των επιστροφών και των εισφορών κατά την εξαγωγή ελαιολάδου"
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών(1), όπως τροποποιήθηκε τελευταία από τον κανονισμό (ΕΟΚ) αριθ. 1707/73(2),
τον κανονισμό αριθ. 162/66/ΕΟΚ του Συμβουλίου της 27ης Οκτωβρίου 1966 περί των συναλλαγών λιπαρών ουσιών μεταξύ της Κοινότητος και της Ελλάδος(3),
τον κανονισμό αριθ. 171/67/ΕΟΚ του Συμβουλίου της 27ης Ιουνίου 1967 περί των επιστροφών και εισφορών που εφαρμόζονται κατά την εξαγωγή ελαιολάδου(4), όπως τροποποιήθηκε τελευταία από τον κανονισμό (ΕΟΚ) αριθ. 2429/72(5), και ιδίως το άρθρο 11,
Εκτιμώντας:
ότι το άρθρο 2 του κανονισμού (ΕΟΚ) αριθ. 616/72 Επιτροπής της 27ης Μαρτίου 1972 περί των λεπτομερειών εφαρμογής των επιστροφών και εισφορών κατά την εξαγωγή ελαιολάδου(6), όπως τροποποιήθηκε τελευταία από τον κανονισμό (ΕΟΚ) αριθ. 503/76(7), προβλέπει ότι η άδεια εισαγωγής με ατέλεια εισφοράς, που αναφέρεται στο άρθρο 9 του κανονισμού αριθ. 171/67/ΕΟΚ, χορηγείται για τις ποιότητες ελαιολάδου για τις οποίες υφίσταται επιστροφή σε χρήματα-
ότι η επιστροφή σε χρήματα χορηγείται μόνο σε ορισμένες ποιότητες ελαιολάδου και για ορισμένες συσκευασίες αυτών των ποιοτήτων- ότι, προς αποφυγή συναλλαγών που δεν αντιστοιχούν στα παραδοσιακά ρεύματα εξαγωγής, πρέπει να προβλέπεται άδεια εισαγωγής με ατέλεια εισφοράς μόνο στις περιπτώσεις εξαγωγής προϊόντων και συσκευασιών αυτών των προϊόντων για τα οποία δύναται πραγματικά να χορηγείται επιστροφή σε χρήματα-
ότι τα μέτρα που προβλέπονται από τον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 2 του κανονισμού (ΕΟΚ) αριθ. 616/72 αντικαθίσταται από το ακόλουθο κείμενο:
"Η άδεια εισαγωγής με ατέλεια εισφοράς, που αναφέρεται στο άρθρο 9 παράγραφος 1 του κανονισμού αριθ. 171/67/ΕΟΚ, εξαρτάται από την εξαγωγή ελαιολάδου και, κατά περίπτωση, των συσκευασιών, για τις οποίες ισχύει η επιστροφή σε χρήματα την ημέρα καταθέσεως της αιτήσεως της αδείας αυτής."
Άρθρο 2
Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 2 Φεβρουαρίου 1977.

Labels: 3
17